Цэдэвийн Дашдорж

Цэдэвийн Дашдорж (1967 оны 1 сарын 21-нд Улаанбаатарт төрж, 2019 оны 1 сарын 28-нд Улаанбаатарт нас барсан) нь Говь-Алтай аймгийн Цээл сумын уугуул, Монголын бизнесмен, улс төрч хүн байв. Зам тээвэр, барилга, хот байгуулалтын сайд, Уул уурхай, хүнд үйлдвэрийн сайд, Барилга, хот байгуулалтын дэд сайдаар ажиллаж байсан, УИХ-д Говь-Алтай аймгаас 3 удаа (2000-2004, 2008-12, 2012-16) сонгогдсон.

Намтар
Дашдорж 1985 онд нийслэлийн 10 жилийн 12 дугаар сургууль, 1990 онд Политехникийн дээд сургуулийг өрөмдлөгийн технологич инженер мэргэжлээр төгссөн.

1990-1993 онд "Газрын тос" ХХК-д өрөмдлөгийн инженер, 1995-2000 онд "Их тэмүүлэл" ХХК-ийн ерөнхий захирлаар ажиллаж байгаад улс төрд орсон.
2000-2004 онд Нийслэлийн сонгино хайрхан дүүргээс УИХ-ын гишүүнээр сонгогдсон. Мөн 2008, 2012 оны сонгуулиудад Говь-Алтай аймгаас УИХ-ын гишүүнээр сонгогдон нийт 12 жил ажиллаад, дараагийн 4 жилд нь Барилга, хот байгуулалтын дэд сайд, Уул уурхай хүнд үйлдвэрийн сайдын алба хашиж байв. 

Дашдорж "Монгол тамхи со", "УБ палас" зэрэг компаниудыг эзэмшдэг, Монголын баячуудын тоонд ордог байсан.

2016 оны 2 сард Дашдорж Солонгосын Сөүл хотын казинод покерын тэмцээнд түрүүлж, 100 мянган америк доллар хожсон тухай мэдээ Оросын сайтаар гарч байсан чМонгольский депутат выиграл 100 тыс. долларов в казино Сеула өөрөө уг мэдээллийг үгүйсгэж байв.

Шагнал
Алтан гадас одон (2006)
Хөдөлмөрийн гавьяаны улаан тугийн одон (2011)

Дурсгал
Есөнбулаг сум (Алтай хот)-ын ерөнхий боловсролын 4-р сургууль болон Цээл сумын ерөнхий боловсролын сургууль 2019 оны 9 сард түүний нэрэмжит болжээ.Цээл сумын ерөнхий боловсролын дунд сургууль Ц.Дашдоржийн нэрэмжит болов Мөн Говь-Алтай аймгийн Орон нутгийн судлах музейд түүний эдэлж хэрэглэж байсан 240 гаруй эд зүйлс бүхий нэрэмжит танхим бий.Ц.Дашдорж агсны 240 гаруй эд хэрэгсэл Говь-Алтайн музейд хадгалагдаж байна

Эшлэл

Ангилал:Монголын зам тээвэр, барилга, хот байгуулалтын сайд
Ангилал:Монголын уул уурхай, хүнд үйлдвэрийн сайд
Ангилал:Монголын бизнесмен
Ангилал:Монгол Ардын Намын гишүүн
Ангилал:Алтан гадас одон шагналтан
Ангилал:Хөдөлмөрийн Гавьяаны Улаан Тугийн одон шагналтан (Монгол)
Ангилал:Улаанбаатарын хүн
Ангилал:Цээлийн (Говь-Алтай) хүн
Ангилал:Монголчууд
Ангилал:1967 онд төрсөн
Ангилал:2019 онд өнгөрсөн